MOKSLO PASKIRTIES PASTATO  KAZLIŠKIŲ G. 4, VILNIUJE, PROJEKTINIŲ PASIŪLYMŲ, TECHNINIO DARBO PROJEKTO PARENGIMO IR STATINIO PROJEKTO VYKDYMO PRIEŽIŪROS PASLAUGOS

**PROJEKTINIŲ PASIŪLYMŲ TECHNINĖS UŽDUOTIES PROJEKTAS**

*Ištrauka iš https://maps.planuojustatau.lt/*

*Aerial view of a campus

Description automatically generated*

**TURINYS**

[**1.** **BENDRA INFORMACIJA APIE PIRKIMO OBJEKTĄ** 4](#_Toc179899705)

[**1.1. Projekto pavadinimas** 4](#_Toc179899706)

[**1.2. Statytojas** 4](#_Toc179899707)

[**1.3. Užsakovas** 4](#_Toc179899708)

[**1.4. Projekto valdytojas** 4](#_Toc179899709)

[**1.5. Projektuotojas** 4](#_Toc179899710)

[**1.6. Statinio statybos rūšis** 4](#_Toc179899711)

[**1.7. Statinio kategorija** 4](#_Toc179899712)

[**1.8. Projekto rengimo etapas** 4](#_Toc179899713)

[**1.9. Statinio adresas** 4](#_Toc179899714)

[**1.10. Sklypo nekilnojamojo turto registro duomenys** 4](#_Toc179899715)

[**1.11. Pastatų nekilnojamojo turto registro duomenys** 4](#_Toc179899716)

[**1.12. Statinio ar (statinių) projektavimo ir statybos darbų etapai** 4](#_Toc179899717)

[**1.13. Kultūros paveldas / saugomos teritorijos** 4](#_Toc179899718)

[**1.14. Finansavimo šaltinis** 4](#_Toc179899719)

[**2.** **PASLAUGŲ APIMTIS** 4](#_Toc179899720)

[**2.1 Tyrimų atlikimo paslaugos** 4](#_Toc179899721)

[**2.2. Techninių prisijungimo sąlygų ir specialiųjų architektūrinių reikalavimų (SAR) gavimo paslaugos** 5](#_Toc179899722)

[**2.3. Projektinių pasiūlymų viešinimo paslaugos** 5](#_Toc179899723)

[**2.4. Projektinių pasiūlymų rengimo paslaugos** 5](#_Toc179899724)

[**2.5. Statybą leidžiančio dokumento (-ų) gavimo paslaugos** 7](#_Toc179899725)

[**2.6. Projekto vykdymo priežiūros paslaugos** 7](#_Toc179899726)

[**2.7. Kitos susijusios paslaugos** 8](#_Toc179899727)

[**3.** **PERKAMŲ PASLAUGŲ TRUKMĖ** 8](#_Toc179899728)

[**4.** **BENDRI REIKALAVIMAI PASLAUGOMS** 8](#_Toc179899729)

[**4.1. Teisės aktai ir taisyklės** 8](#_Toc179899730)

[**4.2. Rekomendacijos kiti dokumentai** 9](#_Toc179899731)

[**5.** **STATYTOJO / UŽSAKOVO TIKSLAS, RODIKLIAi IR FUNKCINIAI POREIKIAI** 9](#_Toc179899732)

[**5.1. Projektinių pasiūlymų rengimo pagrindinis tikslas** 10](#_Toc179899733)

[**5.2 Bendrieji ir funkciniai rodikliai** 10](#_Toc179899734)

[**5.3. Reikalavimai sklypo planui** 10](#_Toc179899735)

[**5.4. Reikalavimai želdynams** 11](#_Toc179899736)

[**5.5. Reikalavimai pastatams** 11](#_Toc179899737)

[**6.** **REIKALAVIMAI STATINIO PROJEKTO DOKUMENTŲ KOMPLEKTAVIMUI, ĮFORMINIMUI IR PATEIKIMUI** 13](#_Toc179899738)

[**7.** **PRIDEDAMI DOKUMENTAI** 14](#_Toc179899739)

# 

|  |
| --- |
| **BENDRA INFORMACIJA APIE PIRKIMO OBJEKTĄ** |
| **1.1. Projekto pavadinimas** *(Projekto pavadinimas gali būti tikslinamas projektavimo metu)*  **„Mokslo paskirties pastato Kazliškių g.4, Vilniuje rekonstravimo projektas projektas“ (toliau-Projektas)** |
| **1.2. Statytojas**  Vilniaus Šv. Kristoforo gimnazija, į. k. 188710061,  Kazliškių g. 4, LT-09205 Vilnius |
| **1.3. Užsakovas**  Vilniaus miesto savivaldybės administracija, į. k. 188710061,  Konstitucijos pr. 3, LT-09308, Vilnius |
| **1.4. Projekto valdytojas**  UAB „Vilniaus vystymo kompanija“, į. k. 120750163,  Konstitucijos pr. 3, LT-09308 Vilnius |
| **1.5. Projektuotojas**  Parenkamas ir viešųjų pirkimų procedūrą. |
| **1.6. Statinio statybos rūšis**  Rekonstravimas (*gali būti tikslinama vadovaujantis STR 1.01.03:2017 „Statinių klasifikavimas“)* |
| **1.7. Statinio kategorija**  Ypatingasis statinys |
| **1.8. Projekto rengimo etapas**  Projektiniai pasiūlymai (toliau – PP) etapas *(vadovaujantis STR1.04.04:2017 „Statinio projektavimas, projekto ekspertizė“ 11 punktu, įsigaliojančiu po 2024-11-01 )* |
| **1.9. Statinio adresas**  Kazliškių g. 4, Vilnius |
| **1.10. Sklypo nekilnojamojo turto registro duomenys**  Žemės sklypas (unikalus Nr. 4400-0351-0678):   * Kadastro nr. 0101/0033:894 *Vilniaus m. k.v;* * Žemės sklypo pagrindinė naudojimo paskirtis: *Kita;* * Žemės sklypo naudojimo būdas: *Visuomeninės paskirties teritorijos;* * Žemės sklypo plotas: 2,5687 *ha.* |
| **1.11. Pastatų nekilnojamojo turto registro duomenys**  Pastatas- Mokykla ( unikalus daikto Nr. 1097-6003-2019)   * Daikto pagrindinė naudojimo paskirtis: Mokslo. * Statybos pabaiga: 1976m. * Aukštų skaičius: 3.   Bendras plotas: 6156,07 kv.m. |
| **1.12. Statinio ar (statinių) projektavimo ir statybos darbų etapai**  - Projektiniai pasiūlymai (PP);  - Techninis darbo projektas (TDP);  - Objekto rangos darbai bus atliekami vienu etapu. |
| **1.13. Kultūros paveldas / saugomos teritorijos**  Vilniaus senamiesčio ( 16073) vizualinės apsaugos pozonis. |
| **1.14. Finansavimo šaltinis:** Vilniaus miesto savivaldybės administracijos lėšos |
| **PASLAUGŲ APIMTIS** |
| **2.1 Tyrimų atlikimo paslaugos** *(Tyrimai, kurie pagrįstai laikomi būtinais statinių ir inžinerinių tinklų sprendinių projekto parengimui, statybą leidžiančių dokumentų gavimui turi būti atlikti nepriklausomai nuo to, ar jie apibūdinami šiame dokumente, ar ne)* |
| 2.1.1 Norminiai tyrimų reikalavimai:  2.1.1.1 Tyrimai: statinio statybos sklypo (pagal poreikį ir gretimos teritorijos), inžinerinių tinklų ir susisiekimo komunikacijų sklypų (trasų) inžineriniai geodeziniai tyrimai, inžineriniai geologiniai ir geotechniniai tyrimai;  2.1.1.2 Kitos reikalingos paslaugos, jeigu jų reikia pagal LR galiojančius teisės aktus: medžių taksacija, medžių inventorizacija, esamų šulinių archyvinių duomenų surinkimas, jų tyrimai, triukšmo tyrimai ir kt.  2.1.1.3 Atlikti medžių taksaciją ir arboristinį vertinimą (jeigu privaloma);  2.1.1.4 Atlikti esamo pastato ( išorės) apmatavimus, kuriais remiantis bus rengiami projekto brėžiniai.  2.1.1.5 Atlikti reikalingus esamų pastato konstrukcijų tyrimus.  2.1.1.6 Projektuotojas atlieka užsakovo poreikių įvertinimą, išeities dokumentų, teritorijų planavimo dokumentų, teisės aktų analizę;  2.1.2 Kiti specifiniai tyrimai:  2.1.2.1 Vadovaujantis teisės aktų nuostatomis, įvertinti trečiųjų asmenų interesus;  2.1.2.2 Atlikti žalumo indekso skaičiavimus.  2.1.2.3Įvertinti statybos vietoje esančius lauko inžinerinius tinklus, inžinerinius statinius, susisiekimo komunikacijas, užstatymą;  2.1.2.4 Įvertinti esamų tinklų, statinių apsaugos zonas;  2.1.2.5 Įvertinti esamos situacijos atitiktis gaisrinės saugos reikalavimams, automobilių parkavimui, susisiekimui, higienos normoms;  2.1.2.6 Įvertinti esamą gamtinę aplinką, esamus želdynus;  2.1.2.7 Įvertinti gretimybėje rengiamų projektų įtaką.  2.1.2.8 Parengti ir atlikti poveikio aplinkai vertinimą (PAV). |
| **2.2. Techninių prisijungimo sąlygų ir specialiųjų architektūrinių reikalavimų (SAR) gavimo paslaugos** |
| 2.2.1. Išimamos / gaunamos ir apmokamos visos projektui parengti reikalingos specialiosios, prisijungimo, prisijungimo prie susisiekimo komunikacijų sąlygos, specialieji architektūros, specialieji saugomos teritorijos tvarkymo ir apsaugos reikalavimai;  2.2.2 Projektuotojas įsipareigoja pasirašyti trišales sutartis projektavimo darbams (be papildomo užmokesčio), kurias pateikia prisijungimo sąlygas išdavusios institucijos;  2.2.3 Kitos paslaugos, susijusios su techninių prisijungimo sąlygų, specialiųjų reikalavimų gavimu, atnaujinimu ir keitimu.  2.2.4 Projektuotojas turi teisę prašyti papildomo atlygio už lauko tinklų projektavimo darbus pagal sąlygas, jei jos reikalauja: rekonstruoti ir/ar statyti inžinerinių tinklų trasas, prie kurių bus jungiamasi, jei pasijungimo taškai yra 200 ar daugiau metrų atstumu nuo sklypo ribos. |
| **2.3. Projektinių pasiūlymų viešinimo paslaugos** |
| 2.3.1 Atlikti paslaugas, susijusias su projektinių pasiūlymų koregavimu, tikslinimu, derinimu pagal Statytojo (Užsakovo), Projekto valdytojo, derinančių institucijų pateiktas rekomendacijas, pastabas viešinimo procedūrų metu;  2.3.2. Atlikti PP viešinimo proceso iniciavimo, tikslinimo po pateiktų pastabų ir siūlymų, organizavimo, atlikimo paslaugas, vadovaujantis STR1.04.04:2017 „Statinio projektavimas, projekto ekspertizė“ ir VMSA nustatytais reikalavimais.  2.3.3. Stendo prie sklypo ribos įrengimas.  2.3.4. Užpildyti Privalomųjų dokumentų ir Projektinių pasiūlymų turinio atitikimo galiojantiems reikalavimams vertinimo lentelę:  https://pletra.vilnius.lt/wp-content/uploads/2022/09/PP-vertinimo-lenteles-kiekybinis-ir-kokybinis-vertinimas-2022-02-25.pdf |
| **2.4. Projektinių pasiūlymų rengimo paslaugos** *(projektinių pasiūlymų (toliau PP) sudėtį tikslina Projektuotojas pagal projektuojamų statinių specifiką, specialiuosius reikalavimus, prisijungimo sąlygas. Patikslinta projekto sudėtis nelaikoma papildomomis ar papildomai apmokamomis paslaugomis).* |
| 2.4.1. PP sudedamųjų dalių sudėtis ir sprendinių detalumas privalo atitikti STR 1.04.04.2017 „Statinio projektavimas, projekto ekspertizė“ 8 priedo, *įsigaliojančio po 2024-11-01*  reikalavimus bei šioje techninėje užduotyje nurodytą detalumą ir sudėtį.  2.4.2. Pritarimų, derinimų, sutikimų iš suinteresuotų asmenų, atsakingų institucijų, reikalingų PP stadijoje, gavimas ir su tuo susijusių procedūrų atlikimas;  2.4.3. Bendruoju atveju parengiamos šios projektinių pasiūlymų sudedamosios dalys (bet neapsiribojant):  - Bendroji (BD);  - Architektūrinė (SA);  - Sklypo sutvarkymas (SP);  2.4.4. Rengti tarpinius lyginamuosius preliminarių sprendinių skaičiavimus, kurių pagrindu būtų parenkami optimalūs projekto sprendimai, suderinti su Projekto valdytoju;  2.4.5. Bendrosios dalies apimtyje papildomai pateikti:  2.4.5.1. Visus būtinus, su PP parengimu susijusius dokumentus, kuriuos reglamentuoja / nurodo statybos techniniai reglamentai, VMSA paslaugų teikimo tvarka, bei techninėje užduotyje keliami reikalavimai, PP derinimo, tikrinimo metu kilę reikalavimai.  2.4.5.2. Gaisrinės saugos užduotį (pasirašo projekto vadovas ir atitinkamos projekto dalies vadovas), kurioje pateikiami duomenys apie: statinio atsparumo ugniai laipsnį; statinio konstrukcijų atsparumą ugniai; statinio gaisrinių skyrių plotus; saugius atstumus tarp statinių; statinių (patalpų) gaisrinio pavojingumo charakteristikas (žmonių skaičių, statinių (patalpų) tūrį, plotą, aukštį); fasadų apdailai, stogo dangai ir šiltinimui naudojamų statybos produktų degumo klases; gaisrų gesinimo ir gelbėjimo automobilių įvažiavimą į sklypą, privažiavimą prie statinių ir apsisukimo (kai reikia) aikšteles; lauko gaisrinio vandentiekio (gaisrinių hidrantų) tinklą ar vandens telkinius (šaltinius) gaisrui gesinti; kitus gaisrinės saugos reikalavimų įgyvendinimo sprendinius, kurie turi įtakos projektinių pasiūlymų rengimui.  2.4.5.3. atlikti statinio statybos skaičiuojamosios kainos nustatymą pagal sustambintus darbų įkainius bei statinių palyginamuosius rodiklius;  2.4.5.4. atlikti energinio naudingumo klasės skaičiavimus;  2.4.5.5. pateikti statybos sklypo inžinerinių geologinių ir geotechninių tyrimų ataskaitą su tyrimų registravimo numeriu Žemės gelmių registre ir Lietuvos geologijos tarnybos raštą apie šios ataskaitos vertinimą ir priėmimą kopiją;  2.4.5.6. parengti ir atlikti poveikio aplinkai vertinimą;  2.4.6. Architektūrinės dalies apimtyje papildomai pateikti:  2.4.6.1. Aiškinamąjį raštą, kuriame nurodyti: sanitarinio buitinio darbuotojų aptarnavimo ir maitinimo sprendiniai; universalaus dizaino ir asmenų su negalia poreikių tenkinimo sprendiniai; pastato atitvarų elementų (sienų, pertvarų, stogo, grindų, liftų) tipai, medžiagos; patalpų insoliacijos ir natūralaus apšvietimo lygiai ir rodikliai, jų norminių lygių užtikrinimo sprendiniai, atsižvelgiant į projektuojamo statinio paskirtį; skaičiavimai (pagrindžiantys visuomenės sveikatos saugos teisės aktų reikalavimus, buitinių sanitarinių patalpų plotų parinkimo, pastato paskirties rodiklių, patalpų natūralaus apšvietimo lygio); laikančiųjų ir atitvarų konstrukcijų parinkimas statiniui: pamatai, vertikaliųjų (kolonų, sienų ir kt.) ir horizontaliųjų (perdangų, sijų, santvarų ar kt.) konstrukcinių elementų tipai, medžiagos ir kt. sprendiniai, stogo konstrukcijos (ilginiai, profiliuotasis paklotas ir pan.); pateikiami pagrindiniai motyvai, pagrindžiantys statinio konstrukcijų projektinius sprendinius; gaisrinės gebos (išlaikymo gaisro apkrovai) reikalavimai;  2.4.6.2. laikančiųjų konstrukcijų elementų išdėstymo schemas (konstrukcinės schemos), kuriose pavaizduota statinio požeminės ir antžeminės dalies pagrindiniai laikantys elementai pamatų, aukštų, stogo planuose ir pjūviuose per visą statinį: pamatai, atraminės sienos,  2.4.6.3. grindų pagrindų, sienų ir denginio detales;  2.4.6.3. baldų ir įrangos (darbo vietų, lovų, santechnikos ir kt.) išdėstymas projektuojamose patalpose atsižvelgiant į pastato (jo patalpų) paskirtį ir universalaus dizaino principus;  2.4.6.4. gaisrinių užtvarų vietas, jų ir angų užpildų (durų, langų, vitrinų ir kt.) atsparumą ugniai;  2.4.6.5. pagrindinius (darantys poveikį planiniams pastato sprendiniams) vėdinimo ir dūmų kanalus ir (ar) šachtas;  2.4.6.6 Projekuotojas turi vykdyti PP variantinį projektavimą atsižvelgiant į Projekto valdytojo ir (ar) Statytojo (Užsakovo), pastabas ir rekomendacijas;  2.4.6.7 Rengti tarpinius lyginamuosius preliminarių sprendinių skaičiavimus, kurių pagrindu būtų parenkami optimaliausi projekto sprendimai, suderinti su Statytoju (Užsakovu) ir Projekto valdytojų;  2.4.6.8 Projektuotojas turi suteikti kitas reikalingas paslaugas (be papildomo atlygio) susijusias su projektinių pasiūlymų koregavimu, tikslinimu, derinimu pagal Statytojo (Užsakovo), Projekto valdytojo, derinančių institucijų pateiktas rekomendacijas, pastabas;  2.4.6.9 Projektuojant parengti, kiekvienai patalpai, vidaus apdailos lentelę (sienos, grindys, lubos).  2.4.7. Sklypo plano dalies apimtyje papildomai pateikti:  2.4.7.1. Aiškinamąjį raštą, kuriame pateikiami STR 1.04.04:2017 „Statinio projektavimas, projekto ekspertizė“ 9 priedo 7.1. ir 7.2 punktuose nurodyti duomenys.  2.4.7.2. Pateikiami brėžiniai kaip nurodyta STR 1.04.04:2017 „Statinio projektavimas, projekto ekspertizė“ 9 priedo 7.4. punkte. |
| **2.5. Statybą leidžiančio dokumento (-ų) gavimo paslaugos** |
| 2.5.1 Atliekamos visos būtinos paslaugos, susijusios su projekto statybą leidžiančio dokumento (toliau – SLD) gavimu (tame tarpe ir apmokėjimas už prašymą gauti SLD);  2.5.2. Projektiniai pasiūlymai ir prašymas gauti statybą leidžiantį dokumentą teikiami Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“ (pasiekiama per Topografijos, inžinerinės infrastruktūros, teritorijų planavimo ir statybos elektroninių vartų informacinę sistemą (toliau – TPS „Vartai“) adresu www.planuojustatau.lt);  2.5.3 Projekto taisymas pagal derinančių institucijų pastabas;  2.5.4 Informacijos teikimas apie projekto derinimo eigą IS „TPS vartai“ Statytojui (Užsakovui) ir/ar Projekto valdytojui; |
| **2.6. Projekto vykdymo priežiūros paslaugos** |
| 2.6.1 Iki statinio statybos pradžios Projektuotojas Projekto valdytojui pateikia ir suderina:  2.6.2 Kalendorinį projekto vykdymo paslaugų (toliau – PVP) paslaugų grafiką, PVP grupės sudėtį (statinio projekto vykdymo priežiūros vadovo ir visų statinio projekto dalių vykdymo priežiūros vadovų vardai, pavardės, pareigos, dokumentų, suteikiančių teisę eiti atitinkamas pareigas, išdavimo, galiojimo datos ir numeriai, kontaktinė informacija – telefonai, elektroniniai paštai);  2.6.3 Lankymosi statybvietėje laiką ir tvarką. Projektuotojas visu PVP laikotarpiu privalo lankytis statomame statinyje (statybvietėje) tokiu periodiškumu, kuris užtikrintų tinkamą PVP atlikimą, tačiau visais atvejais PVP skirti ne mažiau kaip po 1 kartą per savaitę (nebent šalys susitartų kitaip);  2.6.4 Paslėptų statybos darbų patikrinimo, inžinerinių tinklų, statinio inžinerinių sistemų, technologinių inžinerinių sistemų išbandymo, pripažinimo tinkamais naudoti ir kiti statybos vykdymo dokumentai privalo būti pasirašyti, jeigu jie atitinka prižiūrimos statinio projekto dalies sprendinius, normatyvinių statybos techninių, normatyvinių statinio saugos ir paskirties dokumentų reikalavimus;  2.6.5 Projekto valdytojui paprašius Projektuotojas rengia tarpines ataskaitas ne rečiau kaip kas 3 (tris) mėnesius. Jose glaustai aprašoma eiga, rekomendacijos ir išvados dėl vykdomų statybos darbų atitikimo projekto sprendiniams, pateikiamos pastabos, įrašytos statybos darbų žurnale ir/ar pateiktos oficialiais pranešimais, užpildoma ir pateikiama projekto sprendinių pakeitimų lentelėje;  2.6.6 Projektuotojas pateikia baigiamąją ataskaitą iki statinio statybos užbaigimo procedūrų LR IS „Infostatyba“ pradžios. Šioje ataskaitoje glaustai aprašoma eiga, pateikiamos rekomendacijos statinio ir jo inžinerinių sistemų eksploatavimui, užpildoma ir pateikiama baigtinė statinio Projekto (visų sudedamųjų Projekto dalių) projekto sprendinių pakeitimų lentelė. Projektuotojas kartu su statybos rangovu suformuoja ir kėlimui į LR IS „Infostatyba“ parengia statinio projekto galutines laidas, įformintas įstatymų nustatyta tvarka;  2.6.7 Visu PVP laikotarpiu Projektuotojas (Projekto ir projekto dalių vykdymo priežiūros vadovai) privalo imtis visų būtinų veiksmų, siekiant ištaisyti projekto klaidas, jeigu jos atsirado dėl Projektuotojo kaltės;  2.6.8 Esant pagrįstam Statytojo (Užsakovo) prašymui, Projektuotojas privalo dalyvauti visuose gamybiniuose, koordinaciniuose, darbiniuose ir kituose susirinkimuose ar pasitarimuose, kuriuose yra sprendžiami ar aptariami su Projekto įgyvendinimu susiję klausimai.  2.6.9. Pildyti projekto pakeitimų lentelę.  2.6.10 Projektuotojas turi bendradarbiauti su užsakovu/ valdytoju dėl klausimų atsakymo, projekto taisymo, naujos projekto laidos išleidimo (pagal poreikį) iškilusių per galimų rangos darbų tiekėjų pirkimo procedūrą. |
| **2.7. Kitos susijusios paslaugos** |
| 2.7.1 Pateikti visus, Projektinių pasiūlymų parengimui ir statybą leidžiančio dokumento gavimui, reikalingus prašymus: duomenų pateikimui, registravimui, sutikimų, suderinimų ar pritarimų gavimui;  2.7.2 Inžinerinių tinklų apsaugos zonų nustatymo ir įrašymo nekilnojamojo turto kadastre ir nekilnojamojo turto registre procedūrų atlikimas (išskyrus atvejus, kai apsaugos zona patenka į trečiosios šalies valdomą sklypą, ir trečioji šalis už tai pageidauja gauti piniginę kompensaciją);  2.7.3 Iki projekto įkėlimo į IS „TPS vartai“ SLD gauti, Projektuotojas pateikia projekto sprendinių derinimus, sutikimus, kurie patenka į inžinerinių tinklų ir kt. komunikacijų apsaugos zonas. Suformuoja servitutus, paskaičiuoja nuvertėjimus ir juos suderina bei perduoda Statytojui (užsakovui) ir (ar) Projekto valdytojui. Vadovaujantis įgaliojimu atlieka/organizuoja visas pasirašymo su notarais procedūras (tame tarpe registravimo ir kt. veiksmus);  2.7.4 Projektuotojas privalo pateikti projekto sudedamųjų dalių sprendinių tarpusavio suderinimo aktą, pasirašytą statinio projekto vadovo ir projekto (-ų) dalių vadovų ir prisiimti atsakomybę už šių aktų turinį;  2.7.5. Rengti tarpinius – kontrolinius statybos kainos skaičiavimus, derinti su Statytoju (Užsakovu) ir Projekto valdytoju, ieškoti optimaliausios statybos kainos; Pasikeitus statinių statybos skaičiuojamųjų kainų lygiui, reikšmingai pasikeitus sprendiniams, Projekto valdytojui pavedus, Projektuotojas turės perskaičiuoti statybos skaičiuojamąją kainą tuo metu galiojančiu kainų lygiu;  2.7.6. Atlikti žalumo indekso skaičiavimus;  2.7.7. Projektiniai pasiūlymai rengiami naudojant statinio informacinio modeliavimo (BIM) metodiką, vadovaujantis prieduose pateikiamais Užsakovo reikalavimais statinio informacinio modelio rengimui projektinių pasiūlymų stadijoje.  2.7.8. Vadovaujantis Lietuvos Respublikos autorių teisių ir gretutinių teisių įstatymo 14 straipsnio 1 dalies 3 punktu prieš tvirtinant Projektinius pasiūlymus(toliau – PP) turi būti gautas pastato autorių pritarimas PP sprendiniams;  2.7.9. Projektiniai sprendiniai turi būti ekonomiškai pagrįsti ir racionalūs. Projekto valdytojui pareikalavus, Projektuotojas turės raštu pateikti projektinių sprendinių parinkimo motyvus ir jų ekonominį pagrindimą.  2.7.10. Esant poreikiui, turi būti parengiamos atskiros projektinių pasiūlymų bylos ir gaunami atskiri statybą leidžiantys dokumentai.  2.7.11. Gavus Statytojo ir Užsakovo pritarimą PP prieš SLD gavimą, parengti tolimesnio projektavimo etapo – techninio darbo projekto techninę užduotį. Projektuotojas paslaugą atlieka kartu su Projekto valdytoju, Statytoju ir Užsakovu. TDP užduotis rengiama vadovaujantis STR 1.04.04:2017 „Statinio projektavimas, projekto ekspertizė“ 9 priedu, ir pirkimo dokumentuose pridedamu Aiškinamuoju raštu dėl techninio darbo projekto techninės užduoties rengimo, Projekto valdytojo nurodymais dėl pasirenkamų medžiagų, įrangos, technologijų bei Projektinių pasiūlymų sprendiniais.  2.7.12. Servitutų suformavimas, užkoordinavimas, suderinimas su statinių, patenkančių į servituto zoną, savininkais ir įforminimas, kompensacijų apskaičiavimas (servituto apmokėjimo klausimų projektuotojas nesprendžia), parengtos dokumentacijos perdavimas Statytojui (Užsakovui) ir Projekto valdytojui. |
| 1. **PERKAMŲ PASLAUGŲ TRUKMĖ** |
| 3.1. **Mokslo paskirties pastato (mokyklos) Kazliškių g. 4, Vilniuje rekonstravimo** projektinių pasiūlymų, techninio darbo projekto parengimas ir statinio projekto vykdymo priežiūros paslaugų trukmė - pagal projektuotojo parengtą ir suderintą su projekto valdytoju detalų projektavimo darbų grafiką.  3.2. Bendra paslaugų trukmė (neįskaičiuojant projekto vykdymo priežiūros paslaugų termino) – **18 mėn**. (**aštuoniolika mėnesių)** nuo sutarties įsigaliojimo dienos.  3.3. Projektinių pasiūlymų parengimas, statybą leidžiančio dokumento gavimas - **9 mėn**. (**devyni mėnesiai**) nuo sutarties įsigaliojimo dienos.  3.4. Techninio darbo projekto parengimas, Statytojo tvirtinimas po projekto bendrosios ekspertizės atlikimo -  **18 mėn**. (**aštuoniolika mėnesių**) nuo sutarties įsigaliojimo dienos, įskaičiuojant projektinių pasiūlymų rengimo laiką. |
| 1. **BENDRI REIKALAVIMAI PASLAUGOMS** |
| **4.1. Teisės aktai ir taisyklės** |
| 4.1.1 Projektuojami sprendiniai turi atitikti galiojančių statybos techninių reglamentų aktualias redakcijas, normatyvinius statybos techninius dokumentus, Lietuvos standartus ir kitus projektų rengimo tvarką reglamentuojančiais teisės aktus bei gerąją tokių objektų projektavimo praktiką.  4.1.2. Pasikeitus teisės aktams, Projektuotojas privalo užtikrinti, kad projektiniai pasiūlymai bus pakoreguoti pagal naujus reikalavimus, jei jiems nėra pritarta ar negautas Statybą leidžiantis dokumentas.;  4.1.3 Projekto rengimo dokumentams taikomi LR Statybos įstatymas, galiojantys aktualūs teisės aktai, poįstatyminiai teisės aktai, normatyviniai statybos techniniai dokumentai bei normatyviniai statinio saugos ir paskirties dokumentai, teritorijų planavimo dokumentai, higienos ir inžinerinių tinklų savininkų, naudotojų bei kt. išduotos prisijungimo sąlygos, Vilniaus miesto savivaldybės nustatyti reikalavimai ir rekomendacijos.  4.1.4 Projektuojami sprendimai privalo nepažeisti trečiųjų asmenų interesų, pagal LR Statybos įstatymo 6 straipsnio reikalavimus; |
| **4.2. Rekomendacijos kiti dokumentai** |
| 4.2.1. Projektuojant vadovautis Vilniaus miesto savivaldybės kokybinio vystymo ir plėtros dokumentais:   * Vilniaus miesto savivaldybės teritorijos Bendrasis planas (<https://vilnius.lt/lt/savivaldybe/miesto-pletra/vilniaus-miesto-bendrasis-planas/>); * Dešimt Vilniaus urbanistikos ir architektūros taisyklių (<https://vilnius.lt/wp-content/uploads/2022/03/architekturos-10-taisykliu-2022-02-25.pdf> ); * Vilniaus miesto savivaldybei tvirtinimui teikiamų projektinių pasiūlymų architektūros ir urbanistikos sprendinių kokybinio vertinimo lentelė (<https://vilnius.lt/wp-content/uploads/2022/03/PP-vertinimo-lentele-kokybinis-vertinimas-2022-02-25.pdf>); * Privalomųjų dokumentų ir Projektinių pasiūlymų turinio atitikimo galiojantiems reikalavimams vertinimas (<https://vilnius.lt/wp-content/uploads/2022/03/PP-vertinimo-lentele-kiekybinis-vertinimas-2022-02-25.pdf>); * Naujas Vilniaus gatvių standartas (<https://gatviustandartas.vilnius.lt/>); * Teritorijų planavimo viešumas (<https://vilnius.lt/lt/savivaldybe/miesto-pletra/teritoriju-planavimo-viesumas/> ); * Numatomo statinių projektavimo viešumas (<https://paslaugos.vilnius.lt/service-list/Visuomenes-informavimas-apie-numatoma-statiniu-projektavima>); * Želdynai. Informacija projektuojantiems (<https://vilnius.lt/lt/savivaldybe/miesto-pletra/zeldynai/>); * Tarybos sprendimas dėl Vilniaus miesto savivaldybės teritorijos suskirstymo į zonas pagal nustatytus automobilių stovėjimo vietų skaičiaus koeficientus schemos tvirtinimo <https://e-seimas.lrs.lt/portal/legalAct/lt/TAD/553b2651ea5d11eb866fe2e083228059?jfwid=3d176cdug> * Susisiekimo pėsčiomis projektų Vilniaus miesto savivaldybėje rengimo ir įgyvendinimo rekomendacijomis (<https://vilnius.lt/lt/savivaldybe/miesto-ukis-ir-transportas/susisiekimo-pesciomis-projektu-rekomendacijos/>); * Vilniaus miesto savivaldybės darnaus judumo planas (<https://drive.google.com/file/d/1t9xSEd6hsz4LDmMjklK-Ifql5BNgTDU6/view>). * Vilniaus miesto žalumo indekso skaičiuoklė   <https://experience.arcgis.com/experience/4581af840ede49789d2b47acf442c066/>   * Atsižvelgti į mokyklų projektavimo gerąsias praktikas, rekomendacijas: * Vilniaus miesto savivaldybės rekomendacijos naujai statomoms švietimo įstaigoms: <https://vilnius.lt/lt/savivaldybe/miesto-pletra/rekomendacijos-naujai-statomoms-svietimo-istaigoms/> * Mokyklų planavimas ir statyba 2.0:   <https://www.nsa.smm.lt/wp-content/uploads/2023/10/2023_Mokyklu-planavimas-ir-statymas_WEB_compressed.pdf>   * Metodinės rekomendacijos rengiant ir įgyvendinant bendrojo ugdymo mokyklų funkcinius erdvinius pokyčių planus: * <https://ppplietuva.lt/lt/docview/?file=%2Fpublications%2Fdocs%2F1204_8a04917911df407d49d77b698b00047b.pdf\> |
| 1. **STATYTOJO / UŽSAKOVO TIKSLAS, RODIKLIAi IR FUNKCINIAI POREIKIAI** |
| **5.1. Projektinių pasiūlymų rengimo pagrindinis tikslas** |
| 5.1.1 Parengti šiuolaikinei ugdymo įstaigai keliamus reikalavimus atitinkantį mokyklos rekonstravimo projektą. Projektiniais sprendiniais sukurti kokybišką aplinką mokiniams ir darbuotojams, užtikrinti reikalingų patalpų suplanavimą, esamų patalpų perplanavimą ir plėtrą pagal detalizuotą užsakovo užduotį. Sukurti vientisą mokyklos pastato vidaus ir išorės estetinį identitetą, užtikrinti planuojamų mokinių skaičių, įstaigai keliamus norminius techninius, kokybinius reikalavimus. Projektas turi būti efektyvus , ekonomiškas, inovatyvus.  5.1.2 Pritaikyti mokyklos pastatą ir prieigas naudojimui žmonės su negalia.  5.1.3 Atnaujinti mokyklos patalpų apdailas.  5.1.4 Pakelti mokyklos energinį efektyvumą.  5.1.5 Atnaujinti pastato inžinerines sistemas.  5.1.6 Suplanuoti mokyklai priedangą.  5.1.7 Perplanuoti mokyklos patalpas, kad jos atitiktų šiuolaikines gerąsias mokyklų projektavimo praktikas.  5.1.8 Perplanuoti mokyklos san. mazgus, kad jie atitiktų STR ir HN normas. |
| **5.2 Bendrieji ir funkciniai rodikliai** |
| 5.2.1. Rekonstruojamos mokyklos ( gimnazijos) ugdymo programa –pagrindinio ugdymo II dalis ( I, II gimnazijos klasės ), vidurinis ugdymas ( III, IV gimnazijos klasės).  5.2.2 Pagrindiniai planuojami rodikliai ( tikslinama projektinių pasiūlymų rengimo metu):  5.2.2.1 Planuojamas bendras mokinių skaičius – ne mažiau nei 600 (esamas kiekis);  5.2.3.2 Planuojamas klasių skaičius – 4 komplektai po 6 klases;  5.2.4.3 Planuojamas pedagogų skaičius – apie 45 (esamas);  5.2.5.4 Planuojamas administracijos darbuotojų kiekis- 5 (esamas);  5.2.6.5 Planuojamas pagalbinio personalo skaičius- 30 (esamas, ne visi pilnu etatu). |
| **5.3. Reikalavimai sklypo planui** |
| 5.3.1 Kompleksiškai, integraliai spręsti judėjimo organizavimą (pėsčiųjų, dviratininkų, automobilių) pagal universaliojo dizaino naujojo Vilniaus miesto savivaldybės gatvių infrastruktūros standarto rekomendacijas, reikalavimus tiek sklypo ribose tiek už jo ribų;  5.3.2 Projektuojant sklypo planą, lauko inžinerinius tinklus atsižvelgti į kaiminijų ribas, vengti sprendimų įtakojančių trečiųjų asmenų interesus, susijusius su specialiosiomis žemės naudojimo sąlygomis, sutarčių, servitutų įforminimo ir pasirašymo procedūromis;  5.3.3 Rengiant projekto sprendimus atsižvelgti į sklypo reljefą, susiklosčiusią sklypo ir prieigų esamą infrastruktūrą, projektuojant išlaikyti susiklosčiusius pėsčiųjų ir dviratininkų ryšius, naujai projektuojamus funkcinius ryšius susieti su esamais. Automobilių stovėjimą planuoti vadovaujantis LR teisės aktais, Tarybos sprendimu dėl Vilniaus miesto savivaldybės teritorijos suskirstymo į zonas ir jame numatytus automobilių stovėjimo vietų skaičiaus koeficientus ir kt. dokumentais;  5.3.4 Projekto sprendimai turi būti integralūs į esamą teritorijos aplinką, formuoti miestiško tipo erdves. Racionaliausiu būdu išnaudoti sklypą, kurti barjerą tarp viešų (praėjimai, gatvės) ir privačių mokyklos erdvių.  5.3.5 Projektuojant takus, privažiavimus, dangas, mažosios architektūros elementus, atsižvelgti į universalaus dizaino principus (projektavimo eigoje sprendimus derinti su Statytoju (Užsakovu) ir/ar Projekto valdytoju), vadovautis teisės aktais bei patvirtintomis Susisiekimo pėsčiomis projektų Vilniaus miesto savivaldybėje rengimo ir įgyvendinimo rekomendacijomis (<https://vilnius.lt/lt/savivaldybe/miesto-ukis-ir-transportas/susisiekimo-pesciomis-projektu-rekomendacijos/>);  5.3.6 Sklype turi būti suprojektuotas norminis želdynų procentas, pagal priklausomiesiems želdynams taikomus reikalavimus. Planuojant teritorijos sutvarkymo sprendinius maksimaliai saugoti esamus žaliuosius plotus, numatyti jų plėtrą, atsižvelgti į reljefo ypatumus, architektūrinėmis priemonėmis pabrėžti susiformavusį kraštovaizdį: reljefas, želdynai ir želdiniai;  5.3.7 Projektuojant arčiau kaip 2 m nuo medžių kamienų, būtina numatyti tokį statybos būdą, kad nebūtų pažeistos medžių šaknys, šis reikalavimas turi būti įrašytas projekte;  5.3.8 Projekto želdynų sutvarkymo sprendimus teikti derinti Vilniaus miesto savivaldybės administracijos atsakingo poskyrio peržiūrai, derinimui bei atkuriamosios vertės nustatymui (jeigu reikia nustatyti atstatomąja vertę). Atkuriamosios vertės nustatymo aktas (jei tokio reikėtų) privalo būti pateiktas Statytojo (Užsakovo) bei Projekto valdytojo derinimui, o susiderinus pateiktas kartu su Projektu.  5.3.9 Ieškoti unikalių, jautrių, kontekstualių, ekonomiškų, efektyvių sprendimų pastato, mažosios architektūros, takų, lauko zonų, aikštelių, įrenginių išraiškai.  5.3.10 Planuojant sklypo plano sprendinius įvertinti esamus ir numatomus (dėl projektuojamų sprendinių kylančius ) garso taršos šaltinius, sklypo ribose ir gretimybėse, jų poveikį planuojamam objektui, taikant norminius ir gerosios praktikos reikalavimus.  5.3.11 Numatyti reikalingus atstatomuosius darbus už sklypo ribų;  5.3.12 Turi būti numatyti rūšiuojamų atliekų surinkimo konteineriai;  5.3.13 Projekto sklypo plano dalyje suprojektuoti erdvę, teritorijos dalį, kuri būtų tinkama nedidelės apimties mokyklos bendruomenės renginiams.  5.3.14 Suprojektuoti automobilių stovėjimo vietas, vadovaujantis teisės aktų reikalavimais, numatyti neįgaliųjų vietų, elektromobilių pakrovimo stotelės įrengimą;  5.3.15 Numatyti ūkinę aikštelę, išrūšiuotų atliekų laikymo vietas - derinti projektavimo metu.  5.3.16 Suprojektuoti, atitinkančius teisės aktus, gaisrų gesinimo, gelbėjimo automobilių privažiavimo prie objekto sprendimus, numatyti tam reikalingus kelio ženklus.  5.3.17 Sklype numatyti vietas/įrenginius dviračiams laikyti.  5.3.18 Turi būti įrengta bent 10% dviračių parkavimo vietų nuo viso darbuotojų ir lankytojų skaičiaus. Reikalavimai dviračių saugyklai/stovams: turi būti saugoma, po stogu, netoli pagrindinio įėjimo į pastatą, su tinkamu apšvietimu, stovai turi būti rėminės konstrukcijos (kad vienu metu būtų galima prirakinti ir ratą, ir rėmą), stovai patikimai įtvirtinti į standžias konstrukcijas, turi būti tinkami atstumai.  5.3.19 Sklypo plano dalyje suprojektuoti esamų želdynų sutvarkymą, numatyti naujų sodinimą. Projektuojant sklypo apželdinimo sprendinius, numatyti / formuoti želdinių grupes, nurodant spygliuočius, lapuočius augalus, išskirti krūmus, gėlynus, žolynus - taip sukuriant sklypo apželdinimo “architektūrą”.  5.3.20 Privažiavimui prie sklypo naudojami esami keliai (gatvės) ir privažiavimai projekto apimtyje sprendžiami atsižvelgiant į išduotas prisijungimo sąlygas;  5.3.21 Turi būti įvertintos esamos judėjimo krypčių- trasos/ keliukai. Sklypo plano dalyje siūlyti sprendinius, kurie darniai sujungia sklypo ribose ir už jų esančius sprendinius (priėjimas prie sklypo nuo visuomeninio transporto stotelių, prekybos centrų, aplinkinių pastatų, takų ir pan.).  5.3.22 Pagal poreikį teikti optimalius pasiūlymus už sklypo ribų (gretimybėje), kurie pagerina mokyklos ir jos teritorijos judėjimo krypčių apjungimą su aplinkinėmis teritorijomis. Sprendiniai už sklypo ribų turi būti atskirai išskirti brėžiniuose, aiškinamuosiuose raštuose ir žiniaraščiuose (jeigu reikalinga);  5.3.23 Suprojektuoti reikalingus mažosios architektūros įrenginius mokyklos pastato gretimybėje.  5.3.24 Sprendimus vietos gyvūnijai (bent vienas iš pvz.: paukščių inkilai, šikšnosparnių inkilai, "vabzdžių viešbučiai", bičių aviliai, pan.). Infrastruktūra vietos gyvūnijai turi būt parinkta, įrengta ir prižiūrima pagal ekologo ar atitinkamų institucijų rekomendacijas. Pagal galimybes numatyti ekologines buveines, reikšmingai prisidedančias prie vietinės biologinės įvairovės, laukinių gėlių pievos, gyvatvorės, pan.  5.3.25.1 Išsiimti VMS susisiekimo komunikacijų sąlygas ir išpildyti jų reikalavimus PP stadijos apimtyje.  5.3.25.2 Derinti susisiekimo sąlygų išpildymą su gretimais projektais ( rengiamas mokyklos sporto aikštynų rekonstrukcijos projektas).  5.3.25.3 Atitinkamai numatyti kelio ženklų projektavimą ir įrengimą (projektuoti pagal poreikį).  5.3.25.4 Numatyti įstaigos pavadinimo, įėjimų ir pastato prieigų apšvietimą nuo pastato (tamsiu paros metu įėjimai į pastatą turi būti apšviesti. Lauko apšvietimo sprendiniai turi būti ekonomiški, efektyvūs, pagrįsti, nepertekliniai, įvertinti kaimynystės akinimą, šviesos triukšmo prevenciją.  5.3.25.5 Numatyti sklypo lietaus surinkimo sprendimus.  5.3.25.6 Parengti sklypo plano suvestinių inžinerinių tinklų planą, kuriame būtų atvaizduoti esami, rekonstruojami, projektuojami, demontuojami, perkeliami lauko inžineriniai tinklai. Plane atvaizduoti su mokyklos pastato rekonstrukcijos projektu susijusius sprendinius, derintis su gretimybėje rengiamais projektais (mokyklos aikštynų rekonstrukcijos projektas).  5.3.25.7 Įvertinti mokyklos sporto aikštynų rekonstrukcijos projekto apimtis, žr. pridedamą priedą Nr.5 („Šv. Kristoforo gimnazijos Kazliškių g.4 Vilniuje, sporto paskirties inžinerinių statinių, kitų inžinerinių statinių, inžinerinių tinklų statybos projekto parengimas, statybą leidžiančio dokumento gavimas“ projektavimo užduotis.). Bendradarbiauti su aikštynų projekto autoriais dėl bendrų klausimų sprendimo.  5.3.25.8 Lauko elektros tinklų dalį už sklypo ribų rengia AB ESO (pagal poreikį ir technines sąlygas). Inicijuoti ir koordinuoti tokio projekto dalies parengimo poreikį, bendradarbiauti su AB ESO ir integruoti sprendinius į mokyklos rekonstrukcijos projektą.  5.3.25.9 Susisiekimo infrastruktūra ir viešos erdvės turi būti pritaikytos tokiai judumo dalyvių hierarchijai: pėstysis > dviratininkas >viešasis transportas > automobilis. |
| **5.4. Reikalavimai želdynams** |
| 5.4.1. Planuojant teritorijos sutvarkymo sprendinius, maksimaliai saugoti esamus žaliuosius plotus;  5.4.2. Esamiems medžiams taikyti saugojimo ir tausojamojo ugdymo režimą. |
| **5.5. Reikalavimai pastatams** |
| 5.5.1 Rekonstravimo projektu planuojamų patalpų, funkciniai poreikiai, kokybiniai ir kiekybiniai reikalavimai (įskaitant, bet neapsiribojant):  5.5.1.1 Mokyklos ugdymo programa- gimnazija, I-IV gimnazijos klasės, pagrindinio ugdymo programos antra dalis ( I-II kl.) ir vidurinio ugdymo programa (III-IV kl.). Rekonstravimo projektas turi pagerinti esamos ugdymo programos poreikius.  5.5.1.2 Esamas mokinių skaičius- 610, 4 komplektai po 6 klases, viso 24 komplektai. Rekonstravimo projektu mokinių ir klasių skaičius išlaikomas esamas.  5.5.1.3 Pedagogų skaičius- 45 mokytojai.  5.5.1.4 Aptarnaujančio ir kito personalo kiekis- 23 darbuotojai ir 7 kiti darbuotojai.  5.6.1.5 Mokyklos patalpos, kuriose vykdomas formalus ugdymas ( po rekonstrukcijos planuojama išlaikyti labai artimą patalpų ir mokomų dalykų kiekį ):  (Ugdomas dalykas- kabinetų skaičius )  Lietuvių kalba- 5.  Užsienio k. (anglų)- 5.  Užsienio k. (vokiečių)- 2.  Užsienio k. (prancūzų)- 1.  Užsienio k. (rusų)- 1.  Matematika- 5.  Informatika- 2.  Geografija- 1.  Biologija- 2.  Chemija- 2.  Fizika- 2.  Istorija- 3.  Ekonomika- 1.  Filosofija – 1 (kartu su tikyba).  Dailė- 1.  Teatras- 1.  Muzika- 1.  Fotografija- 1.  Technologijos- 3.  Fizinis ugdymas- Sporto salė, dalis fizinio ugdymo pamokų vyks naujai rekonstruojamame, atskirai stovinčiame aikštyne, kuris uždengtas pripučiamu kupoliniu stogu. Patekimas į jį per lauką, sporto aikštynų rekonstrukcija .  Dorinis ugdymas (tikyba)- 1.  Dorinis ugdymas (etika)- 1.  5.5.1.6 Kitos esamos mokyklos patalpos, kuriose vykdoma veikla, kita negu formalus ugdymas ( po rekonstrukcijos bus reikalinga užtikrinti šias veiklas, kurios turi turėti savo patalpas ):  (Patalpos pavadinimas- kabinetų kiekis )  Psichologo kabinetas- 1 .  Socialinio pedagogo kabinetas- 1.  Specialiojo pedagogo kabinetas- 1.  IT specialisto kabinetas- 1.  Grupinio darbo kambarys- 1.  Konferencijų salė- 1.  5.5.1.7 Projektuotojas rengdamas rekonstravimo projektą pagal galimybes turi įvertinti mokyklos bendruomenės ir išorinės bendruomenės vykdomų veiklų mokyklos patalpose sklandų integravimą. Įvertinti srautų nesikirtimą, patekimo saugumą ir atribojimą, numatyti reikalingas patalpas ir zonavimą ( pvz.: bendruomenės naudojamos patalpos būtų kuo arčiau pagrindinių patekimų, atribotos nuo gretimų patalpų ir koridorių, turėtų gretimus san. mazgus kurie pritaikyti ŽN poreikiams ir pan.).  5.5.1.8 Projektuotojai gali siūlyti tikslinti ( susiderinus su užsakovu/ valdytoju) patalpų ir personalo rodiklius, išvardintus 5.6.3 punkte, su tikslu sukurti kokybiškesnį ir efektyvesnį mokyklos patalpų išplanavimą, siekiant įgyvendinti gerąsias šiuolaikinių mokyklų projektavimo praktikas.  5.5.1.9 Projektuotojas turi išnagrinėti esamus mokyklos funkcinius ryšius, įvertinti veikiančios mokyklos esamų patalpų panaudojimą, darbo vietų pasiskirstymą.  5.5.1.10 Projektuojamas naujas priestatas iki 300-340 kv.m bendro ploto, aukštingumas iki trijų aukštų. Priestato tikslas sukurti papildomo ploto mokyklai reikalingoms patalpoms.  5.5.2. Esamos mokyklos pagrindiniai probleminiai klausimai, kurių išsprendimui projektuotojas turi pasiūlyti kvalifikuotus pasiūlymus:  5.5.2.1 Pasiūlyti esamų san. mazgų perplanavimą, užtikrinantį atitikimą projektavimo normoms. Pagal galimybes siekti efektyvaus ir ekonomiško išplanavimo, derintis prie esamų inžinerinų sistemų.  5.5.2.2 Pritaikyti mokyklos patalpas naudojimui žmonėms su negalia, numatyti universalaus dizaino principus. Pastatas turi būti lengvai prieinamas ir komfortabilus visoms socialinėms grupėms, neišskiriant neįgaliųjų.  5.5.2.3 Perplanuoti sporto salės persirengimo patalpas, naikinant patalpas su pusaukščiais ir laiptais (nagrinėti demontavimo variantą), suplanuoti reikalingų patalpų plėtrą numatant priestatą ( aprašytą 5.5.1.10 punkte ).  5.5.2.4 Pasiūlyti naują efektyvų patalpų išplanavimą, labiau atitinkantį gerąsias mokyklų projektavimo praktikas. Atsižvelgti į rekomendacijas, pateiktas 4.1.7 punkte.  5.5.3 Projektuotojas turi pasiūlyti mokyklos pastato energetinę klasę, atlikti energetinį modeliavimą, įvertinant minimalius norminius reikalavimus ir įvertinęs kaštų ir naudos balansą pasiūlyti statytojui/ užsakovui 2-3 kokybiškus, argumentuotus variantus (pvz. C, B, A).  5.5.4 Kiti reikalavimai:  5.5.5 Turi būti užtikrintas patekimas žmonėms su negalia į visus pastato aukštus. Numatyti liftą, keltuvą arba kitas reikalingas priemones, pateikti kelis argumentuotus variantus.  5.5.6 Projektuojant pastato vidaus sprendinius turi būti atsižvelgta į pastato tipologiją (mokykla ), sprendiniai turi būti atsparūs intensyviam naudojimui, dėvejimuisi, vandalizmui ( pagal galimybes), lengvai ir ekonomiškai eksplotuojami, lengvai prižiūrimi, valomi, remontuojami, keičiami naujais analogiškais.  5.5.7 Išorinės pastato konstrukcijos, medžiagos, visi pastato ir teritorijos elementai turi būti ilgaamžiai ir atsparūs gamtos poveikiams (saulės radiacija, temperatūrų kaita, drėgmė, vanduo, vėjas, krituliai, pan.).  5.5.8 Projekto interjero dalis nerengiama, bet sprendiniai pateikiami architektūrinėje dalyje turi būti aiškiai suprantami, perteikti pagrindinę patalpų funkciją, korektišką orientaciją ( pvz.: šoninis klasės apšvietimas), užtikrinti pakankamą jų dydį įvertinus reikalingus baldus ir įrangą, atvaizduoti baldus ir pagrindinę įrangą brežiniuose. Turi būti aiškiai perteikas naudotojų kiekis ( pvz.: stalai ir kitos darbo vietos klasėse ir kitose patalpose).  5.5.9 Architektūriniai sprendiniai turi įvertinti reikšmingos technologinės įrangos gabaritus ir poziciją (jos užimamą vietą), kurie užtikrintų kokybišką patalpų naudojimą ir funkcionavimą. Technologinė įranga gali būti atvaizduota schematiškai, bet gabaritai ir išdėstymas argumentuoti, kad nereikalautų ženklių perplanavimų techninio darbo projekto metu.  5.5.10 Rekonstruojamai mokyklai suprojektuoti priedangą, pagal STR 2.07.02:2024 „ Slėptuvės, kolektyvinės apsaugos statinio ir priedangos projektavimo ir įrengimo reikalavimai“. Kiti priedangai keliami reikalavimai:  5.5.10.1 Priedangoje numatyti galimybę pasislėpti 60% pastato naudotojų, skaičiuojant nuo tecninėje užduotyje nurodyto naudotojų skaičiaus.  5.5.10.2 Pasiūlyti tinkamiausią priedangos lokaciją, įvertinti kelis argumentuotus variantus juos pristatant užsakovui/ valdytojui ( pvz.: sklype prie mokyklos, naujai iškastame rūsyje po mokykla, toliau nuo pastato ir kt.).  5.5.10.3 Priedangos sprendiniai parenkami taip, kad ne ekstremalios situacijos ar karo metu priedangos patalpas būtų galima naudoti ne pagal paskirtį (pvz. numatant sporto veiklas). Veiklų rūšys, išplanavimas tikslinamas projektavimo metu ir derinamas su Užsakovu ir Projekto valdytoju  5.5.10.4 Priedangoje turi būti įrengiami tualetai (įskaitant sausuosius). Ne mažiau kaip vienas turi būti pritaikytas asmenų su negalia poreikiams pagal statybos techninio reglamento STR 2.03.01:2019 „Statinių prieinamumas“ reikalavimus. Patalpos turi atitikti papildomai veiklai taikomus teisės aktų reikalavimus.  5.5.10.5 Ekstremaliosios situacijos ar karo atveju priedangoje naudojami sausieji ar biotualetai, kurių nereikia prijungti prie inžinerinių sistemų. Vertinamas sauso tipo ar biotualetų poreikis - 1 vnt./30 žm.  5.5.10.6 Ekstremalios situacijos ar karo metu, priedangos patalpose vėdinimo sistema turi veikti autonomiškai.  5.5.10.7 Turi būti numatytas autonominis rezervinis maitinimo šaltinis. Šis autonominis rezervinis maitinimo šaltinis turi užtikrinti energijos tiekimą sistemoms, naudojamoms ekstremalios situacijos ar karo metu (tiek, kiek reikalauja teisės aktai ir ši užduotis). |
| 1. **REIKALAVIMAI STATINIO PROJEKTO DOKUMENTŲ KOMPLEKTAVIMUI, ĮFORMINIMUI IR PATEIKIMUI** |
| 6.1. Projektas statybai Lietuvos Respublikoje rengiamas valstybine kalba;  6.2. Projektuotojas sutartyje nustatytais terminais ir tvarka parengtą bei suderintą projekto etapą perduoda elektronine forma, pagal prieduose pateikiamas „Užsakovo reikalavimais statinio informacinio modelio rengimui projektinių pasiūlymų stadijoje“ nuostatas. Projekto dokumentai turi būti įforminti vadovaujantis *LST 1516. Užsakovui/Projekto valdytojui pareikalavus, pateikti popierinę projekto versiją;*  6.3.Projektas turi būti parengtas ir paviešintas Lietuvos Respublikos statybos leidimų ir statybos valstybinės priežiūros informacinėje sistemoje „TPS vartai“, laikantis BDAR, LR asmens duomenų teisinės apsaugos įstatymo reikalavimų, t. y., neviešinant fizinių asmenų duomenų: asmens kodų, kontaktinių duomenų (telefono numerio, el. pašto adreso, gyvenamosios vietos adreso) bei kitos informacijos apie asmenį, kuri yra perteklinė (ir/ar nereikalinga) projektų tikrinimo ir viešinimo tikslais;  6.4. Projekto valdytojui paprašius turi būti pateiktos dvi dokumentų versijos: viena nuasmeninta pagal VPT reikalavimus, kita nenuasmeninta. |
| 1. **PRIDEDAMI DOKUMENTAI** |
| 7.1. Priedas Nr. 1. NT registras;  7.2. Priedas Nr. 2. Sklypo planas;  7.3. Priedas Nr. 3. Kadastrinių matavimų byla;  7.4. Priedas Nr. 4. Turto perdavimo dokumentai;  7.4 Priedas Nr. 5. Šv. Kristoforo gimnazijos Kazliškių g. 4, Vilniuje, sporto paskirties inžinerinių statinių, kitų inžinerinių statinių, inžinerinių tinklų statybos projektas, Sklypo sutvarkymo planas. |